Lapiai (Klaipėda)
Lapiai – kaimas Klaipėdos rajono savivaldybėje, 8 km į šiaurės rytus nuo Gargždų. Seniūnaitijos centras. Veikia Klaipėdos rajono Lapių pagrindinė mokykla su kraštotyros muziejumi, yra pagalbinės mokyklos bendrabutis, bendruomenės centras, biblioteka (nuo 1957 m.), kultūros namai, nuo 1958 m. medicinos punktas, lentpjūvė. Vystomas kaimo turizmo verslas, yra kaimiškų pirčių, sodybų; nuomojamos baidarės, veikia kaimo turizmo sodyba „Prie šaltinio“, kalnų slidinėjimo trasa „Utrių kalnas“.